smcproject/ml-wiki-sentences huggingface dataset:
കാനവാഴ ഇംഗ്ലീഷ് വിലാസം https://ml.wikipedia.org/wiki/Commelina_benghalensis
മധ്യരേഖാപ്രദേശങ്ങളിലെ തദ്ദേശവാസിയായ ഒരു കുറ്റിച്ചെടിയാണ് കാനവാഴ അഥവാ അടുക്കവെറ്റില .
( ശാസ്ത്രീയനാമം : Commelina benghalensis ) .
ശല്യക്കാരനായ ഒരു കളയായി ഇതിനെ കരുതിപ്പോരുന്നു.
കാലിത്തീറ്റയായും പച്ചക്കറിയായും ഔഷധസസ്യമായും ഇതിന് ഉപയോഗമുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.iucnredlist.org/details/177240/0 വിക്കിസ്പീഷിസിൽ Commelina benghalensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Commelina benghalensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാനറക്കൊങ്ങ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Hopea_canarensis
പശ്ചിമഘട്ടതദ്ദേശവാസിയായ ഒരു മരമാണ് കാനറക്കൊങ്ങ് .
( ശാസ്ത്രീയനാമം : Hopea canarensis ) .
തെക്കൻ കർണ്ണാടകത്തിലെ കുദ്രേമുഖിൽ ധാരാളമായി ഉണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.indianforester.co.in/index.php/indianforester/article/view/5537 http://www.iucnredlist.org/details/33017/0 http://pilikula.com/botanical_list/botanical_name_h/hopea_canarensis_hole.html Archived 2017-03-09 at the Wayback Machine .
വിക്കിസ്പീഷിസിൽ Hopea canarensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hopea canarensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാനായിലെ കല്യാണം
ബൈബിളിലെ യൊഹന്നാന്റെ സുവിശേഷ പ്രകാരം  യേശു പ്രവർത്തിക്കുന്ന ആദ്യത്തെ ദിവ്യാത്ഭുതമാണ് കാനായിലെ കല്യാണത്തിൽ വച്ച് വെള്ളം വീഞ്ഞാക്കുന്നത്.
കല്യാണത്തിനു ക്ഷണിക്കപ്പെടുന്ന അതിഥികളാണ് യേശുവും, മാതാവും, ശിഷ്യരും.
വീഞ്ഞ് തീർന്നു പോകുമ്പോൾ യേശു വെള്ളം വീഞ്ഞാക്കി തന്റെ മഹാത്മ്യം തെളിയിക്കുന്നതായിട്ടാണ് ക്രൈസ്തവ വിശ്വാസം.
Marriage at Cana by Giotto , 14ആം നൂറ്റാണ്ട് ചിത്രം
ഗലീലിയായിലെ അനവധി ഗ്രാമങ്ങളിൽ ഏതെങ്കിലും ഒന്നായിരിക്കാം കാനാ എന്ന് പണ്ഡിതന്മാർ അഭിപ്രായപ്പെടുന്നു.
ബൈബിളിലെ വിവരണം
യേശുവും ശിഷ്യരും  അതിഥികളായി എത്തിയ വിവാഹ സൽക്കാരത്തിൽ നടക്കുന്നത് ഇപ്രകാരമാണെന്ന് യോഹന്നാൻ സുവിശേഷത്തിൽ വിവരിക്കുന്നു.
"വീഞ്ഞു പോരാതെവരികയാൽ യേശുവിന്റെ അമ്മ അവനോടു: അവർക്കും വീഞ്ഞു ഇല്ല എന്നു പറഞ്ഞു."
പിന്നീട് യേശു പറയും പ്രകാരം പ്രവർത്തിക്കാൻ അമ്മ ജോലിക്കാർക്ക് നിർദ്ദേശം നൽകുന്നു.
അവിടെയുണ്ടായിരുന്ന കല്പാത്രങ്ങളിൽ വെള്ളം നിറയ്ക്കാൻ യേശു ആജ്ഞാപിക്കുന്നു.
അതിൽ നിന്നും കോരി വിരുന്നു വാഴിക്ക് അഥവാ സദ്യനടത്തിപ്പുകാരനു കൊണ്ട് കൊടുക്കാൻ യേശു കൽപ്പിക്കുന്നു.
ഒന്നാം തരം വീഞ്ഞായി അതിനെ സംഭവ പരമ്പര അറിയാത്ത വിരുന്നു വാഴി സാക്ഷ്യപ്പെടുത്തുന്നു.
സമാന്തര സുവിശേഷങ്ങളിൽ ഒന്നിലും കാണാത്ത സംഭവമാണ് കാനായിലെ കല്യാണം .
യോഹന്നാൻ സുവിശേഷത്തെ മാത്രം അടിസ്ഥാനപ്പെടുത്തിഅയതാണ് പൊതുജന മധ്യത്തിലെ യേശുവിന്റെ ആദ്യ അൽഭുതപ്രവർത്തി എന്ന പരമ്പരാഗത ക്രൈസ്തവ വിശ്വാസം.
( John 2:11 )
ഈ വിവരണം നടന്ന ഒരു സംഭവമാണെന്നും അതല്ല ഒരു അലാങ്കാരിക/ഉപമരൂപത്തിലുള്ള കഥയാണെന്നും രണ്ട് പക്ഷമുണ്ട്.
ചടങ്ങ് രക്ഷിക്കാൻ യേശു ഇടപ്പെടുന്ന സാഹചര്യം കണക്കിലെടുത്താൽ യേശുവിന്റെ അടുത്ത ബന്ധുവിന്റെ വിവാഹമായിരുന്നിരിക്കണം എന്ന് കരുതപ്പെടുന്നു.
വിവാഹ ചടങ്ങിൽ പങ്കെടുത്തതും അത് അലങ്കോലമാകാതെ നോക്കിയതും, ഇത്തരം വിരുന്നുകൾക്കും ഭൗതിക ആഘോഷങ്ങൾക്കും യേശുവിന്റെ പ്രത്യക്ഷ അനുമതിയും അംഗീകാരവും ഉണ്ടായിരുന്നു എന്നു കാണിക്കുന്നു.
പിൽക്കാല ക്രൈസ്തവതയിലെ തീവ്രവിരക്തി, സുഖോപഭോഗ നിഷേധ  കാഴ്ചപ്പാട് യേശുചര്യയ്ക്ക് വിരുദ്ധമാണ് എന്ന് ചൂണ്ടികാണിക്കപ്പെടുന്നു.
വിവാഹതിനായത് ആര്?
ആരുടെ വിവാഹമാണ് നടന്നത് എന്നതും ചർച്ചചെയ്യപ്പെട്ടിട്ടുണ്ട്.
സ്നാപക യോഹന്നാനായിരുന്നു വരൻ എന്ന് തോമസ് അക്വിനാസ് അടക്കം ചിലർ അഭിപ്രായപ്പെടുന്നു.
യേശുവിന്റെ തന്നെ വിവാഹമായിരുന്നു കാനായിലെ കല്യാണം എന്നും വിവക്ഷിക്കപ്പെട്ടിടട്ടുണ്ട്.
വധു ശിഷ്യഗണത്തിൽ പ്രധാനിയായ മഗ്ദലന മറിയമും.
മോർമൺ സഭയുടെ  ആദ്യകാല നേതാവായിരുന്ന ഓർസൻ ഹൈഡ് എഴുതിയത് യേശു ബഹുഭാര്യനായിരുന്നെന്നും, കാനായിലെ കല്യാണം യേശുവും, മഗദലമറിയയും ബെഥനി സഹോദരിമാരായ മാർത്തയും മറിയയും            തമ്മിലുള്ളതായിരുന്നു എന്നുമൊക്കെയാണ്.
The "Wedding church" in Kafr Kanna , Israel , ഈ ദേവാലയം കാനായിലെ കല്യാണം നടന്നിടത്താണ് എന്നാണ് വിശ്വാസം ↑ e.g. Smith, D. M. (1988), John , in Mays, J. L. (Ed.), Harper's Bible Commentary (pp. 1044-1076), San Francisco: Harper.
↑ Sheen, Fulton J., The World's first Love (1952) ↑ e.g. Geisler, N. L. (1982), A Christian Perspective on Wine-Drinking, Bibliotheca Sacra, 49 ↑ Orson Hyde, Conference message, October 6, 1854, Journal of Discourses 2:82 ↑ Inside Today's Mormonism by Richard Abanes 2007 ISBN 0-7369-1968-6 page 239 ↑ A Disparity in Doctrine and Theology by E Roberts 2011 ISBN 1-4497-1210-X page 54
കാനാൻ ദേശം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മെസൊപ്പൊട്ടാമിയയിൽ ഈർ എന്ന പട്ടണത്തിലെ ശിൽപ്പിയായ തേരഹിന്റെ പുത്രനായ അബ്രാം ഏക ദൈവമായ യഹോവയുടെ നിർദ്ദേശത്താൽ തന്റെ കുടുംബത്തോടൊപ്പം വന്ന് താമസിക്കാൻ പോകുന്നിടത്താണ് കാനാൽ ദേശത്തെപ്പറ്റിയുടെ ആദ്യ ബൈബിൾ പരാമർശം, അബ്രാഹം , അദ്ദേഹത്തിന്റെ ഭാര്യ സാറാ, പിതാവ് തേരഹ്, അബ്രാഹമിന്റെ സഹോദരപുത്രൻ എന്നിവരും കൽദായരുടെ ദേശമായിരുന്ന ഹൂറിൽ നിന്നും ഹാരാനിൽ വന്നു താമസിച്ചവരായിരുന്നു.
ഹാരാനിൽ വച്ച് തേരഹ് മരണമടഞ്ഞു.
തോറയിലെയും ബൈബിളിലെയും കണക്കുകൾ പ്രകാരം ബി.സി 1850-ൽ ദൈവ നിർദ്ദേശ പ്രകാരം അബ്രാം തന്റെ ഭാര്യ സാറായോടും സഹോദരപുത്രൻ ലോത്തിനോടും, ഹാരാനിൽ താമസിച്ചിരുന്നപ്പോൾ നേടിയ സമ്പത്തും  ദാസൻമാരോടുമൊപ്പം  കാനാനിൽ എത്തിച്ചേർന്നു.
അബ്രാഹം എത്തിച്ചേരുമ്പോൾ അവിടെ കാനാൻകാരും താമസിച്ചിരുന്നു.
പിന്നീട് ക്ഷാമം മൂലം ഈജിപ്റ്റ്ലേക്ക് കുടിയേറി.
പിന്നീട്  അബ്രാഹത്തിന്റെ സന്തതികൾ നാനൂറ്  സംവത്സരക്കാലം ഈജിപ്തിൽ അടിമകളാക്കപ്പെട്ടു.
മോശയുടെ നേതൃത്വത്തിൽ തങ്കളുടെ  മാതൃദേശമായ കാനാൻദേശത്ത് തിരികെ എത്തിച്ചേർന്നു.
ഈ കാനാൻ ദേശമാണ് ഇസ്രയേലായി യഹൂദർ അവകാശപ്പെടുന്നത്.
കാനറിപ്പുല്ല് ഇംഗ്ലീഷ് വിലാസം https://ml.wikipedia.org/wiki/Canary_grass
മെഡിറ്ററേനിയൻ പ്രദേശം ജന്മദേശമായുള്ള ഒരു പുൽ വർഗ്ഗ സസ്യമാണ് കാനറിപ്പുല്ല് ( Canary grass ).
ഫിഞ്ച് കുടുംബത്തിലെ കാനറി പക്ഷികളുടെ ഇഷ്ട ഭക്ഷണമാണ് ഈ പുല്ലിന്റെ വിത്തുകൾ.
അതിനാൽ ഇവയ്ക്ക് കാനറിപ്പുല്ല് എന്ന പേര് ലഭിച്ചു.
കാനറിപ്പുല്ലിൻറെ വിത്തുകൾക്ക് തിളങ്ങുന്ന തവിട്ടുനിറമാണ്.
സാധാരണയായി കിളികളുടെ ഭക്ഷണമായി ഉപയോഗിക്കുന്ന ഇതിൻറെ വിത്ത്, സാധാരണയായി റാപ്സീഡ്, മറ്റ് ഗുണമേന്മ കുറഞ്ഞ വിത്തുകൾ എന്നിവ ചേർത്ത് കുറഞ്ഞ വിലയ്ക്ക് ലഭ്യമാണ്.
ഉണങ്ങിയ സ്ഥലത്ത് കീടങ്ങളുടെ ആക്രമണത്തിൽ നിന്ന് അകറ്റിയാണ് വിത്തുകൾ സൂക്ഷിക്കേണ്ടത്.
കാനാച്ചിലപ്പൻ ഇംഗ്ലീഷ് വിലാസം https://ml.wikipedia.org/wiki/Brown-cheeked_fulvetta
കാനാച്ചിലപ്പൻ .
ഇംഗ്ലീഷിൽ Brown-cheeked Fulvetta , Brown-cheeked Alcippe എന്നും മുമ്പ് Quaker Babbler എന്നും പേരുണ്ട്.
ശാസ്ത്രീയ നാമം Alcippe poioicephala .
ഇവ ഇന്ത്യയിലേയും തെക്കു കിഴക്കൻ ഏഷ്യയിലേയും തദ്ദേശ ഇനമാണ്.
ഇവയ്ക്ക് ദേശാശടന സ്വഭാവം ഇല്ല.
ഇലകൾക്കിടയിൽ മറഞ്ഞിരിക്കുന്ന ഇക്കൂട്ടരെ കണ്ടെത്തുവാൻ എളുപ്പമല്ല.
എന്നഌ ഇവ്യുടെ കൂജനം കേട്ടാൽ എളുപ്പം തിരിച്ചറിയാം.
Call നാഗർഹോളയിൽ ലേഖനം ചെയ്തത് ഈ പ്രമാണം കേൾക്കാൻ കഴിയുന്നില്ലേ?
ചെറിയ വട്ടത്തിലുള്ള ചിറകാണ് ഉള്ളത്.
അധികം പറക്കാറില്ല.
നീളമുള്ള വാലടക്കം 15 സെ.
മുകൾഭാഗം തവിട്ടുനിറമാണ്.
ശരീരവും ചിറകും അടയാളങ്ങളില്ലാത്ത മങ്ങിയ നിറമാണ്.
കൊക്ക് ഇരുണ്ടതാണ്.
ഇലകൾക്കിടായിൽ ഒളിപ്പിച്ച കൂടാണ് ഉണ്ടാക്കുക.
ഇവ കൂട് കെട്ടുന്നത് ജനുവരി മുതൽ ജൂൺ വരെയാണ്.
പുല്ലും ഇലകളും മോസും നേരീയ വേരുകളും കൊണ്ടാണ് കൂടുണ്ടാക്കുന്നത്.
മരത്തിന്റെ കവരങ്ങളിലോ തൂങ്ങിക്കിടക്കുന്ന വിധത്തിലൊ ആണ് കൂട് വെയ്ക്കുന്നത്.
ശരാശരി 91.8 മി.മീ വീതിയും 68.21 മിമീ താഴ്ചയും ഉള്ള കൂടാണ് ഉണ്ടാക്കുന്നത്.
8-12 ദിവസത്തിനകം മുട്ടകൾ വിരിയും.
തേനും പ്രാണികളുമാണ് ഭക്ഷണം.
അവലംബം Anoop Das K.S. Vijayan , L. (2004): The nest site and breeding biology of an under storey bird, Brown-cheeked Fulvetta in Silent Valley National park, Southern India.
Presented at: International conference on bird and Environment, Haridwar, India.
Collar, N. J. Robson C. 2007.
ISBN 0-691-04910-6 Kazmierczak, Krys van Perlo, Ber (2000): A Field Guide to the Birds of the Indian Subcontinent .
Pica Press, Sussex.
ISBN 978-1-873403-79-2 Pasquet, Eric; Bourdon, Estelle; Kalyakin, Mikhail V. Cibois, Alice (2006).
The fulvettas ( Alcippe ), Timaliidae, Aves): a polyphyletic group.
Zoologica Scripta 35 , 559–566.
doi : 10.1111/j.1463-6409.2006.00253.x (HTML abstract)
കാനായി കുഞ്ഞിരാമൻ ഇംഗ്ലീഷ് വിലാസം https://ml.wikipedia.org/wiki/Kanayi_Kunhiraman
കേരളത്തിലെ ഏറ്റവും പ്രശസ്തരായ ശില്പികളിൽ ഒരാളാണ് കാനായി കുഞ്ഞിരാമൻ .
1937 ജൂലൈ 25 ന് കാസർകോട് ജില്ലയിലെ കുട്ടമത്ത്‌ ജനിച്ചു.
ശ്രീ കാനായി കുഞ്ഞിരാമൻ ചോളമണ്ഡലം കലാഗ്രാമത്തിൽ ചിത്രകല അഭ്യസിച്ചു.
പ്രശസ്ത ചിത്രകാരനായ കെ.സി.എസ്. പണിക്കരായിരുന്നു അദ്ദേഹത്തിന്റെ ഒരു ഗുരുനാഥൻ.
ചിത്രകലയിൽ നിന്ന് ശിൽപകലയിലേക്കുള്ള മാറ്റം അവിചാരിതമായിരുന്നു.
ദേബി പ്രസാദ് ചൌധരിയെപ്പോലെ ഉള്ള മഹാന്മാരായ കലാകാരന്മാരെ ഗുരുക്കന്മാരായി ലഭിച്ച അദ്ദേഹം ആദ്യം തകരപ്പാളികളിൽ കൊത്തുപണി തുടങ്ങി.
തകരപ്പാളിയിൽ തീർത്ത ‘അമ്മ‘ എന്ന ശില്പം ഒരു കലാകാരൻ തന്റെ സമൂഹത്തിൽനിന്നും ചരിത്രത്തിൽനിന്നും കേട്ടുകേൾവികളിൽനിന്നും ആവോളം പ്രചോദനം ഉൾക്കൊള്ളുന്നു എന്നതിന്റെ മകുടോദാഹരണമാണ്.
അദ്ദേഹം മദിരാശിയിലെ ഫൈൻ ആർട്സ് കോളെജിൽ നിന്ന് 1960 ഇൽ ഒന്നാം ക്ലാസോടെ ശില്പകലയിൽ ഡിപ്ലോമ കരസ്ഥമാക്കി.
ശില്പകലയിൽ ഉപരിപഠനം ലണ്ടനിലെ സ്ലെയ്ഡ് സ്കൂൾ ഓഫ് ആർട്സിൽ 1965 -ൽ പൂർത്തിയാക്കി.
പ്രശസ്തമായ ശില്പങ്ങൾ മലമ്പുഴയിലെ യക്ഷി
അദ്ദേഹത്തിന്റെ പ്രശസ്തമായ ശില്പങ്ങളും സംഭാവനകളും യക്ഷി ( മലമ്പുഴ ഡാം ), ശംഖ് ( വേളി കടപ്പുറം), ജലകന്യക ( ശംഖുമുഖം കടപ്പുറം), അമ്മയും കുഞ്ഞും ( പയ്യാമ്പലം , കണ്ണൂർ ), മുക്കട പെരുമാൾ ( കൊച്ചി ), നന്ദി ( മലമ്പുഴ , പാലക്കാട് ), തമിഴത്തി പെണ്ണ് (ചോളമണ്ഡലം കലാഗ്രാമം, മദിരാശി), വീണപൂവിന്റെ ശിൽപം, ദുരവസ്ഥയുടെ ശിൽപം (തോന്നക്കൽ ആശാൻ സ്മാരകം), ശ്രീനാരായണ ഗുരു , സുഭാഷ് ചന്ദ്ര ബോസ് , ശ്രീ ചിത്തിര തിരുന്നാൾ , പട്ടം താണുപിള്ള , മന്നത്ത്‌ പത്മനാഭൻ , വിക്രം സാരാഭായി , ഡോ. പല്പു , മാമൻ മാപ്പിള , ഇ.
എം.എസ്. നമ്പൂതിരിപ്പാട് , രവീന്ദ്രനാഥ ടാഗോർ തുടങ്ങിയവരുടെ വെങ്കല ശില്പങ്ങൾ (ആൾ‌‌രൂപങ്ങൾ), കേരള സർക്കാരിന്റെ മിക്കവാറും എല്ലാ പ്രധാന അവാർഡുകളുടെയും രൂപകല്പന എന്നിവയാണ്.
പുരസ്കാരങ്ങൾ 2005: രാജാ രവിവർമ്മ നാഷണൽ അവാർഡ് ഫോർ ആർട്ട് (ഈ പുരസ്കാരം നേടുന്ന ആദ്യ വ്യക്തി) 2018: കർണ്ണാടക ചിത്രകലാ പരിഷത്തിൻ്റെ നഞ്ചുണ്ട റാവു നാഷണൽ അവാർഡ് ഫോർ ആർട്ട് (ഈ പുരസ്കാരം നേടുന്ന ആദ്യ വ്യക്തി) പട്യാല അന്താരാഷ്ട്ര ശിൽപ ക്യാമ്പിലേക്ക് തിരഞ്ഞെടുക്കപ്പെട്ടിട്ടുണ്ട് കേന്ദ്ര ലളിതകല അക്കാദമി അദ്ദേഹത്തിൻ്റെ രചനകൾ ഉൾപ്പെടുത്തി 2008 ൽ പുസ്തകം ഇറക്കിയിട്ടുണ്ട് 2022 -ൽ പ്രഥമ കേരളശ്രീ പുരസ്കാരം നേടി മൊഴിമുത്തുകൾ
കാനായിയുടെ അഭിപ്രായത്തിൽ തന്റെ ഏറ്റവും ദുഷ്കരമായ ശില്പം ഇ.
എം.എസ്സിന്റെ ശില്പമാണ്.
പ്രത്യേകിച്ച് എഴുന്നു നിൽക്കുന്ന സവിഷേഷതകളില്ലാത്ത ഇ.
എം.എസ്സിന്റെ രൂപം കേരളീയർക്കു സുപരചിതമായിരുന്നു.
യഥാർത്ഥരൂപത്തിനു വളരെ സമാനമായ ഇ.
എം.എസ്.ശില്പം തന്റെ ഏറ്റവും ആനന്ദദായകമായ അനുഭവമായി കാനായി സാക്ഷ്യപ്പെടുത്തുന്നു.
ഒരു ഇരിപ്പുമുറിയിൽ വളരെ വലിയ ഒരു ശില്പത്തിനു സ്ഥാനമില്ലാത്തതുപോലെ ഒരു ചെറിയ ശില്പം ഒരു വിശാലമായ കടൽപ്പുറത്തോ പുൽത്തകിടിയിലോ യോജിക്കുന്നില്ല എന്ന് അദ്ദേഹം പറയുന്നു.
പൊതുസ്ഥലങ്ങളിലെ ഭീമാകാരമായ ശില്പങ്ങൾ സാധാരണക്കാരനെ കലയുമായി പരിചയപ്പെടുത്തുന്നതിനുള്ള ഒരു ഉപാധി ആണെന്നു അദ്ദേഹം വിശ്വസിക്കുന്നു.
ചിത്രശാല മലമ്പുഴയിലെ യക്ഷി മത്സ്യകന്യക, ശംഖുമുഖം, തിരുവനന്തപുരം ദുരവസ്ഥ, തോന്നക്കൽ ആശാൻ സ്മാരകത്തിലെ ശിൽപം വീണപൂവ്‌, തോന്നക്കൽ ആശാൻ സ്മാരകത്തിലെ ശിൽപം അവലംബം Kanayi Kunhiraman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏഷ്യാസെറടോപ്സ് ഇംഗ്ലീഷ് വിലാസം https://ml.wikipedia.org/wiki/Asiaceratops
സെറാടോപിയ എന്ന കുടുംബത്തിൽ പെട്ടവ ആണ് ഏഷ്യാസെറടോപ്സ് .
, അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ.
ഫോസ്സിൽ കണ്ടു കിട്ടിയിടുള്ളത് ചൈന , മംഗോളിയ , ഉസ്ബെക്കിസ്ഥാൻ എന്നിവിടങ്ങളിൽ നിന്നും ആണ് .
1989 ൽ ആണ് ഈ ജെനുസിനെ കുറിച്ച് ഉള്ള പഠനവും വർഗ്ഗീകരണവും ചെയ്തത്.
പേരിന്റെ അർഥം മുഖത്ത് കൊമ്പുള്ള ഏഷ്യക്കാരൻ എന്നാണ്.
ഏഷ്യൻ ആരോവന ഇംഗ്ലീഷ് വിലാസം https://ml.wikipedia.org/wiki/Asian_arowana
സ്ക്ളീറോപേജസ് ഫോർമോസസ് എന്ന ശാസ്ത്രീയനാമമുള്ള ശുദ്ധജല മത്സ്യയിനമാണ് ഏഷ്യൻ ആരോവന .
ഏഷ്യൻ ബോണിടംങ് , ഡ്രാഗൺ ഫിഷ് എന്നിങ്ങനെ വിളിപ്പേരുകളുള്ള ഏഷ്യൻ ആരോവനയുടെ ഉത്ഭവം തെക്കുകിഴക്കേ ഏഷ്യയാണ് .
അളവാർന്ന സമ്പൽസമൃദ്ധിയുടെ പര്യായമായി ഈ മത്സ്യത്തെ ചൈനക്കാർ കണക്കാക്കുന്നു.
ചൈനീസ് സംസ്കാരത്തിലെ ഡ്രാഗണുമായി അവയ്ക്കുള്ള സാദൃശ്യം ഡ്രാഗൺ ഫിഷ് എന്ന പേരുനേടിക്കൊടുത്തു.
പ്രകോപനമുണ്ടായാൽ ശബ്ദമുണ്ടാക്കി ചാടുന്നതിനാൽ "കള്ളനെ പിടിക്കുന്ന മത്സ്യം" എന്ന വിളിപ്പേരും ഇവയ്ക്കുണ്ട്..
വംശനാശവക്കിലെത്തി നിലൽക്കുന്ന ഏഷ്യൻ ആരോവന മത്സ്യങ്ങൾ ശുദ്ധജല അക്വേറിയത്തിലെ വശ്യസൗന്ദര്യമാണ് എന്നുപറയാം.
90 മുതൽ 100 സെ.
വരെയാണ് ഇവയുടെ സാധാരണ നീളം.
സ്വർണ്ണനിറമോ ചുവപ്പുനിറമോ ഇവയ്ക്കുണ്ടാകാം.
താരതമ്യേന നീളമുള്ള ചിറകുകൾ ഇതിനുണ്ട്.
കട്ടിയുള്ള ചെകിളയും ഇവയുടെ പ്രത്യേകതയാണ്.
ഏഷ്യൻ ആരോവനയും കറുമ്പൻ ആരോവനയും സാധാരണഗതിയിൽ 90-100 സെ.
വരെ വളരും.
സിൽവർ ആരോവന 120 സെ.
മീറ്ററോളം വളരുമത്രെ.
എന്നാൽ 25 മുതൽ 50 സെ.
വരെ വലിപ്പമുള്ള മത്സ്യങ്ങൾക്കാണ് കമ്പോളത്തിൽ പ്രിയം.
നീന്തിത്തുടിക്കാൻ ധാരാളം സ്ഥലമുള്ള വലിയ അക്വേറിയങ്ങളാണ് ആരോവന മത്സ്യം വളർത്തുന്നതിന് തെരഞ്ഞെടുക്കേണ്ടത്.
അൽപ്പം അമ്ലാംശമുള്ള മൃദുജലമാണ് വളർച്ചയ്ക്ക് അനുയോജ്യം.
ചെറുമത്സ്യങ്ങൾ, തവളകൾ, പുഴുക്കൾ, ഷഡ്പദങ്ങൾ, മറ്റ് പ്രാണികൾ എന്നിവയാണ് ഈ മത്സ്യത്തിന്റെ ഇഷ്ടഭക്ഷണം.
അക്വേറിയങ്ങളിൽ കൃത്രിമാഹാരം സ്വീകരിക്കും.
മറ്റു മത്സ്യങ്ങളെ തിന്നുന്നതിനാൽ ആരോവനയെ ഒറ്റയ്ക്ക് വളർത്തുന്നതാണ് അഭികാമ്യം.
അന്തരീക്ഷവായു ശ്വസിക്കാൻ ഉതകുന്നതരത്തിൽ ഉപശ്വസനാവയവങ്ങൾ ഉള്ള ഈ മത്സ്യം പ്രാണവായു നന്നേ കുറഞ്ഞ ജലത്തിലും വളരും.
ലൈംഗികപക്വത കൈവരിക്കുന്നതുവരെ ആൺ-പെൺ മത്സ്യങ്ങളെ തിരിച്ചറിയാൻ എളുപ്പമല്ല.
ആൺമത്സ്യത്തിന് താരതമ്യേന നീണ്ട ചിറകാണ്.
ഇവ പെൺമത്സ്യങ്ങളെ അപേക്ഷിച്ച് മെലിഞ്ഞ പ്രകൃതക്കാരുമാണ്.
ആരോവന മത്സ്യം വായിൽ മുട്ടകൾ സൂക്ഷിക്കുന്ന ഇനത്തിൽപ്പെട്ടവയാണ്.
ആൺമത്സ്യങ്ങളാണ് വായിൽ മുട്ടകൾ സൂക്ഷിക്കുന്നത്.
കുഞ്ഞുങ്ങൾ ആൺമത്സ്യങ്ങളുടെ വായിൽനിന്നു പുറത്തുവരുന്നതിന് ഉദ്ദേശം രണ്ടുമാസം എടുക്കും.
പെട്ടെന്ന് പ്രകോപനം ഉണ്ടാകുമ്പോഴും (ഉദാഹരണത്തിന് രാത്രിയിൽ പെട്ടെന്ന് ലൈറ്റ് സ്വിച്ച്ഓൺ ചെയ്യുക) ഇഷ്ടാഹാരമായ ഷഡ്പദങ്ങൾ ജലത്തിനു മുകളിലൂടെ സഞ്ചരിക്കുമ്പോഴുമൊക്കെ ആരോവന മത്സ്യം ടാങ്കിലെ വെള്ളത്തിൽനിന്ന് പുറത്തുചാടാൻ സാധ്യതയുണ്ട്.
അതുകൊണ്ട് ആരോവനയെ വളർത്തുന്ന അക്വേറിയത്തിന് മൂടി (ലിഡ്) ഉണ്ടായിരിക്കാൻ പ്രത്യേകം ശ്രദ്ധിക്കണം.
പ്രകോപനങ്ങൾ ഉണ്ടാവുമ്പോൾ "ഒച്ചവച്ച് ചാടാൻ" ശ്രമിക്കുന്നതുകൊണ്ടാവാം ആരോവനയെ "കള്ളനെ പിടിക്കുന്ന മത്സ്യം" എന്നു വിശേഷിപ്പിക്കുന്നത്.
വിപണനം ആരോവന പൂക്കോട് മീൻ വളർത്തു കേന്ദ്രത്തിൽ
സ്ക്ലീറോലേജസ് ഫോർമോസസ് എന്ന ശാസ്ത്രനാമത്തിൽ അറിയപ്പെടുന്ന ഏഷ്യൻ ആരോവനയാണ് ചൈനയിലും തെക്കുകിഴക്കൻ ഏഷ്യൻരാജ്യങ്ങളിലും കൂടുതൽ പ്രചാരത്തിലുള്ളത്.
ഇവയ്ക്ക് സ്വർണനിറമോ ചുവപ്പുനിറമോ ആകും.
എന്നാൽ ഇന്ത്യയിൽ കൂടുതൽ പ്രചാരത്തിലുള്ളത് തെക്കെ അമേരിക്കൻ വംശജരായ ഓസ്റ്റിയോ ഗ്ലോസ്സസ് ബൈസിറോസം എന്ന ഇനമാണ്.
ഇവയ്ക്കു പുറമെ ഓസ്റ്റിയോ ഗ്ലോസ്സസ് ഫെരീറെ എന്ന ശാസ്ത്രനാമമുള്ള തെക്കെ അമേരിക്കൻ വംശജരായ കറുമ്പൻ ആരോവനയും കമ്പോളത്തിൽ ലഭ്യമാണ്.
സ്വർണനിറത്തിലും ചുവപ്പുനിറത്തിലുമുള്ള ആരോവന മത്സ്യത്തിനാണ് കൂടുതൽ വില.
2000-5,00,000 രൂപയ്ക്കിടയിലാണ് വലിപ്പത്തിന്റെയും ആകർഷണീയതയുടെയും അടിസ്ഥാനത്തിൽ അരോണയുടെ വില.
ചിത്രശാല സിൽവർ ആരോവന സിൽവർ ആരോവന അവലംബം
ഏഷ്യാറ്റിക് സൊസൈറ്റി ഇംഗ്ലീഷ് വിലാസം https://ml.wikipedia.org/wiki/The_Asiatic_Society
പൗരസ്ത്യ ഗവേഷണം ലക്ഷ്യമാക്കി സർ വില്ലിം ജോൺസ് സ്ഥാപിച്ച ഒരു സൊസൈറ്റിയാണ് ദി ഏഷ്യാറ്റിക് സൊസൈറ്റി .
1784ൽ  സ്ഥാപിക്കപ്പെട്ട സൊസൈറ്റിയുടെ പേര് 1932ൽ ദി ഏഷ്യാറ്റിക് സൊസൈറ്റി ഓഫ് ബംഗാൾ എന്ന് മാറ്റി.
ഏഷ്യാറ്റിക് സൊസൈറ്റി, മുംബൈ
മുംബൈ ആസ്ഥാനമായുള്ള ഒരു പഠനസമൂഹമാണ് ദി ഏഷ്യാറ്റിക് സൊസൈറ്റി ഓഫ് മുംബൈ.
ഏഷ്യാറ്റിക് സൊസൈറ്റി ഓഫ് ബോംബെ എന്നായിരുന്നു പഴയ പേര്.
1804 നവംബർ 26 ന് ജെയിംസ് മാക്കിന്റോഷ് ആണ് ഈ സൊസൈറ്റി സ്ഥാപിച്ചത്.
ഇന്ത്യയുമായി ബന്ധപ്പെട്ട പ്രയോജനപ്രദമായ അറിവുകൾ ശേഖരിക്കുക, പ്രോത്സാഹിപ്പിക്കുക എന്നിവയായിരുന്നു ഇതിന്റെ ലക്ഷ്യം.1823 ൽ ലണ്ടനിൽ ബ്രിട്ടീഷ് രാജ്യാന്തര ഏഷ്യൻ സൊസൈറ്റി സ്ഥാപിതമായതിനു ശേഷം അതിനോട് അഫിലിയേറ്റ് ചെയ്യപ്പെടുകയും 1830 മുതൽ റോയൽ ഏഷ്യാറ്റിക് സൊസൈറ്റിയുടെ ബോംബെ ബ്രാഞ്ചായി അറിയപ്പെടുകയും ചെയ്തു.
1873 ൽ ബോംബെ ജിയോഗ്രഫിക്കൽ സൊസൈറ്റിയും തുടർന്ന് 1896-ൽ ബോംബെ ആന്ത്രോപോളജിക്കൽ സൊസൈറ്റിയും  ഇതിൽ ലയിച്ചു.
1954 ൽ റോയൽ ഏഷ്യാറ്റിക് സൊസൈറ്റിയിൽ നിന്ന് വേർപെട്ട് ഏഷ്യാറ്റിക് സൊസൈറ്റി ഓഫ് ബോംബേ എന്ന് പുനർനാമകരണം ചെയ്യപ്പെട്ടു .
2002-ൽ, ഏഷ്യാറ്റിക് സൊസൈറ്റി ഓഫ് മുംബൈ ആയി .
ഈ സൊസൈറ്റിയുടെ പ്രവർത്തനങ്ങൾക്കായുള്ള ഫണ്ട് കേന്ദ്രസർക്കാർ വാർഷിക ഗ്രാന്റായി നൽകുന്നു.
നിരവധി പുസ്തകങ്ങൾ ഈ സൊസൈറ്റിയുടെ ലൈബ്രറിയിലൂണ്ട്.
ഇതിൽ ഏകദേശം 15,000 പുസ്തകങ്ങൾ അപൂർവവും വിലപ്പെട്ടതുമാണ്.
പേർഷ്യൻ, സംസ്കൃതം, പ്രാകൃതം എന്നീ ഭാഷകളിൽ രചിച്ച 3000 പ്രാചീന കൈയ്യെഴുത്തു പ്രതികളും ഉണ്ട്.
അക്ബറിന്റെ കാലത്തെ അപൂർവ്വ സ്വർണ്ണ മൊഹർ, ശിവജി പുറത്തിറക്കിയ നാണയങ്ങൾ, കുമഗുപ്തൻ ഒന്നാമന്റെ സ്വർണനാണയം തുടങ്ങിയവയടക്കം 11,829 പഴയ നാണയങ്ങൾ ഇവിടത്തെ നാണയ ശേഖരത്തിൽ ഉൾപ്പെടുന്നു.
സൊസൈറ്റിയുടെ മാപ്പ് ശേഖരത്തിൽ ഏകദേശം 1300 മാപ്പുകൾ ഉൾക്കൊള്ളുന്നു.
സൊസൈറ്റി ശേഖരത്തിലെ മറ്റു മുഖ്യ ആകർഷണങ്ങൾ ഇനി പറയുന്നവയാണ്: ഡാന്റേയുടെ ഡിവൈൻ കോമഡിയുടെ ആകെയുള്ള രണ്ട് ആദ്യ പകർപ്പുകളിൽ ഒന്ന്.
ജൈന തീർത്ഥങ്കരനായ വസുപൂജ്യയുടെ ജീവിതത്തെ പറ്റിയുള്ള സംസ്കൃതത്തിൽ രചിച്ച വസുപൂജ്യചരിതാ (1242) എന്ന ഗ്രന്ധത്തിന്റെ കൈയെഴുത്തുപ്രതി.
പേർഷ്യൻ ഭാഷയിലുള്ള ഫിർദൗസിയുടെ ഷാ നാമയുടെ (1853) കൈയെഴുത്തുപ്രതി.
മഹാഭാരതത്തിൽ നിന്നുള്ള  ആരണ്യകപർവ്വത്തിന്റെ പതിനാറാം നൂറ്റാണ്ടിൽ രചിക്കപ്പെട്ട കൈയ്യെഴുത്ത് പ്രതി.
നാലസോപാരയുടെ പ്രാന്തപ്രദേശത്ത് നിലനിന്നിരുന്ന പുരാതന തുറമുഖ പട്ടണമായ സോപാരയിൽ നിന്നു ലഭിച്ച അഞ്ച് ബുദ്ധ കൊട്ടകുകൾ.
അവലംബം പുറത്തേക്കുള്ള കണ്ണികൾ ഗ്രന്ധസഞ്ജീവനി.
കോം - ഏഷ്യാറ്റിക് സൊസൈറ്റി ഓഫ് മുംബൈ ഡിജിറ്റൽ ആർക്കൈവ് ഏഷ്യാറ്റിക് സൊസൈറ്റി.
ഇൻ - ഔദ്യോഗിക വെബ്‌സൈറ്റ്
ഏഷ്യാമൈനർ ഇംഗ്ലീഷ് വിലാസം https://ml.wikipedia.org/wiki/Anatolia
39°N 32°E ﻿ / ﻿ 39°N 32°E ﻿ / 39; 32 ഏഷ്യാമൈനറിന്റെ ഭൂപടം.
ഏഷ്യാ വൻ‌കരയുടെ പടിഞ്ഞാറേ അരികിലുള്ള വിസ്തൃതമായ ഉപദ്വീപാണ് ഏഷ്യാമൈനർ (ഏഷ്യാ മൈനർ) അഥവാ അനത്തോലിയ .
തുർക്കി റിപ്പബ്ലിക്കിന്റെ ഏറിയഭാഗവും ഏഷ്യാമൈനറിലാണ്.
വടക്ക് കരിങ്കടൽ പടിഞ്ഞാറ് ഈജിയൻ കടലും മർമറാകടലും തെക്ക് മെഡിറ്ററേനിയൻ കടൽ എന്നിങ്ങനെ മൂന്നു വശവും കടലുകൾ ചൂഴ്ന്ന ഏഷ്യാമൈനറിന്റെ കിഴക്കേ അതിർത്തി ആന്റിടാറസ് മലനിരകളായി നിർ‌‌വചിക്കപ്പെട്ടിരിക്കുന്നു.
ഈ ഭാഗത്തെ ജലവിഭാജകമാണെന്നതുകൊണ്ടു മാത്രമല്ല ആന്റീടാറസ് അതിർത്തിയായി ഗണിക്കപ്പെട്ടിട്ടുള്ളത്; പ്രാചീനകാലം  മുതൽക്കേ സാംസ്കാരികവും രാഷ്ട്രീയവും ഭരണപരവും ആയ അതിക്രമങ്ങളെ ചെറുക്കുവാൻ ഈ മലനിരകൾക്ക് കഴിഞ്ഞിട്ടുള്ളതുകൊണ്ട് കൂടിയാണ്.
ഉപദ്വീപിന്റെ വിസ്തൃതി ഉദ്ദേശം 1,99,300 ച.
എ. ഡി. അഞ്ചാം ശതകത്തിൽ എഴുതപ്പെട്ട ഹിസ്റ്റോറിയ അഡ്‌‌വേഴ്സസ് പാഗനോസ് എന്ന ഗ്രന്ഥത്തിലാണ് ഏഷ്യാമൈനർ എന്ന പദം ആദ്യമായി ഉപയോഗിച്ചു കാണുന്നത്; ഏഷ്യാവൻ‌‌കരയിലെ റോമൻ പ്രവിശ്യയെ വ്യതിരിക്തമാക്കുവാനാണ് ഈ വിശേഷനാമം സ്വീകരിച്ചത്.
ഈ ഉപദ്വീപിന് അനാതോലിയ എന്ന പേരും പ്രചരത്തിലുണ്ടായിരുന്നു.
തുർക്കികൾ അനാദോൽ എന്നാണ് ഇതിനെ വിളിച്ചുപോന്നത്.
തന്മൂലം ഏഷ്യാമൈനർ എന്ന നാമം ലുപ്തപ്രചാരമായിത്തീർന്നു ഭൗതിക ഭൂമിശാസ്ത്രം ഭൂപ്രകൃതി ബർസയിൽ നിന്നുള്ള കാഴ്ച്ച്
ഉപദ്വീപിന്റെ മധ്യ--ഉന്നതതടത്തിന് സമുദ്രനിരപ്പിൽ നിന്ന് 900-1500 മീ.
പൊതുവേ നിരപ്പുള്ള പ്രദേശം ആണെങ്കിലും അങ്ങിങ്ങായി സ്തൂപികാകൃതിയിലുള്ളവയും ചെങ്കുത്തായ ഗോപുരം പോലെ എഴുന്നു നിൽക്കുന്നവയുമായ കുന്നുകൾ കാണപ്പെടുന്നു.
ഉന്നതതടത്തിന്റെ തെക്കു പടിഞ്ഞാറ് ടാർസ് പർ‌‌വത ശൃഖലയിൽ ഉൾപ്പെട്ട സുൽത്താൻ ദാഗ്‌‌ലാരി, എമീർ ദാഗ്‌‌ലാരി എന്നീ പർവതങ്ങളും ഏർസിയാസ് ദാഗി, ഹസൻ ദാഗ്, കാരക്കാദാസ്, കാരാദാഗ് തുടങ്ങിയ നിർജീവ അഗ്നിപർ‌‌വതങ്ങളുമാണ്.
ഇവയിൽ എർസിയാസ് ദാഗി (3,919 മീ.) ആണ് ഏഷ്യാമൈനറിലെ ഏറ്റവും ഉയരം കൂടിയ ഭാഗം.
ഉന്നത തടത്തിന്റെ തെക്കുഭാഗത്ത് ഫ്രിജിയായിൽ ആരംഭിച്ച് വില്ലുപോലെ കിടക്കുന്ന ടാറസ്-ആന്റീടാറസ് പർ‌‌വതനിരകൾ ഏഷ്യാമൈനറിനു പുറത്ത് സൈപ്രസ്സിലേക്ക് തുടർന്നു കാണുന്നു.
ഉപദ്വീപിന്റെ വടക്കു ഭാഗത്തുള്ള പോണ്ടീസ് പർ‌‌വതം കരിങ്കടൽ തീരത്തിനു സമാന്തരമായി രണ്ടു നിരകളായി കിടക്കുന്നു; ടാറസ്സിനെയും ആന്റീ ടാറസ്സിനെയും അപേക്ഷിച്ച് പൊക്കം കുറഞ്ഞവയാണ് ഇവ.
ഉന്നതതടത്തിന്റെ പടിഞ്ഞാറു ഭാഗത്ത് കിഴക്കു പടിഞ്ഞാറു ദിശയിൽ സമാന്തരമായി കിടക്കുന്ന ഉയരം കുറഞ്ഞ മലനിരകൾ കാണാം.
ഇവയ്ക്കിടയിലുള്ള താഴ്വാരങ്ങൾ വിസ്തൃതങ്ങളും തീരപ്രദേശത്തു നിന്ന് ഉന്നതതടങ്ങളിലേക്ക് സുഗമമായ പാതയൊരുക്കുന്നവയുമാണ്; ഇവയിൽ പ്രധാനപ്പെട്ടവ മെഡെരെസ്, ഗെഡിസ് എന്നീ താഴ്വരകളാണ്.
മധ്യഭാഗത്തു നിന്നു നീളുന്ന മലനിരകൾ ഏഷ്യാമൈനറിന്റെ പടിഞ്ഞാറും തെക്കു പടിഞ്ഞാറും തീരങ്ങൾ വരെ ചെന്നെത്തുന്നു; തന്മൂലം ഈ ഭാഗത്തെ തടരേഖ സങ്കീർണമായി കാണപ്പെടുന്നു.
തെക്കു പടിഞ്ഞാറു ഭാഗത്ത് അനേകം നൈസർഗിക തുറമുഖങ്ങൾ ഉണ്ട്.
ഭൂവിജ്ഞാനം പോണ്ടീസ് പർ‌‌വതനിര
ഭൂവിജ്ഞാനപരമായി കാണുമ്പോൾ ടെർഷ്യറി കല്പത്തിൽ പോർച്ചുഗൽ മുതൽ മലയാ ഉപദ്വീപുവരെ നീണ്ടുകിടക്കുന്ന വലിയ പർ‌‌വത (ആൽ‌‌പ്സ്-ഹിമാലയാ) ശൃഖലയിലെ ഒരു കണ്ണിയാണ് ഏഷ്യാമൈനർ എന്നു വ്യക്തമാകുന്നതാണ്.
സമുദ്രത്തിന് അടിയിലായിരുന്ന ശിലാപടലങ്ങൾ വൻ‌‌കര വിസ്ഥാപന (continental drift) ത്തിന്റെ ഫലമായി ഭൂഖണ്ഡങ്ങൾ പരസ്പരം അടുത്തപ്പോൾ, ഞെരുങ്ങി മടങ്ങി ഒടിഞ്ഞ് ഉയർത്തപ്പെട്ടാണ് മേല്പറഞ്ഞ പർ‌‌വതങ്ങളുടെ ശൃഖല ഉണ്ടായിട്ടുള്ളത്.
തുടർന്ന് ഇവയിൽ ചില ഭാഗങ്ങൾ നെടുനാളായുള്ള അപരദനത്തിനു വഴിപ്പെട്ട് നിലം‌‌പരിശാവുകയും അവയുടെ സാനുക്കളിൽ നിക്ഷേപണം മൂലം സമതലങ്ങൾ രൂപപ്പെടുകയും ചെയ്തു.
മേൽപ്പറഞ്ഞ പ്രോത്ഥാന (upheaval) പ്രക്രിയ ഘട്ടങ്ങളായാണ് പൂർത്തിയായിട്ടുള്ളത്.
ഇക്കാരണത്താൽ ആദ്യഘട്ടങ്ങളിൽ ഉയർത്തപ്പെട്ട ഭാഗങ്ങൾ ടെഥീസ് എന്ന പ്രാചീന സമുദ്രത്തിലെ ദ്വീപുകളായി തീർന്നിട്ടുണ്ടാവണം.
ഇവയോടനുബന്ധിച്ച് ശാഖകൾ എന്നോണം പിൽക്കാലവലന(folding)ത്തിലൂടെ സമുദ്രാന്തരിക കടകങ്ങൾ(ridges) സൃഷ്ടിക്കപ്പെട്ടിരിക്കാം.
കാലാന്തരത്തിൽ ഇത്തരം ഭൂരൂപങ്ങൾ ഒന്നാകെ ഉയർത്തപ്പെട്ട് കരയായി തീർന്നിട്ടുണ്ടാവണം.
ഏതാണ്ട് ഈ രീതിയിലുള്ള ഭൂഘടനയാണ് ഏഷ്യാമൈനറിൽ കാണപ്പെടുന്നത്.
ഈ ഉപദ്വീപിന്റെ മധ്യത്തിലുള്ള ഉന്നതതടം ടെഥിസ്സിലെ ഒരു ദ്വീപായിരുന്നു എന്നതിന് സൂചനകൾ ലഭിച്ചിട്ടുണ്ട്.
ഇതിനു ചുറ്റുമായി നാനാദിശകളിൽ നീളുന്ന സങ്കീർണങ്ങളായ മലനിരകൾ കാണാം; വടക്കു ഭാഗത്തുള്ള പോണ്ടീസ്, തെക്കുള്ള ടാറസ്, ആന്റീടാറസ് എന്നിവയാണ് പ്രധാന പർ‌‌വതങ്ങൾ.
പർ‌‌വതനത്തെ തുടർന്ന് അവതലനവും അനുബന്ധിച്ചുള്ള ഭ്രംശങ്ങളും ഉണ്ടായി.
ഈജിയൻ കടൽ ഒന്നാകെത്തന്നെ കരഭാഗം ഇടിഞ്ഞുതാണ് ഉണ്ടായതാണ്.
ഏഷ്യാമൈനർ ഇപ്പോഴും ഭൂകമ്പമേഖലയായി തുടരുന്നു.
സജീവ അഗ്നിപർ‌‌വതങ്ങൾ ഇല്ലെന്നിരിക്കിലും ചൂടുറവകളും പങ്കോദ്ഗാര (Mud volcano) ങ്ങളും ധാരാളമായുണ്ട്.
നദികൾ ഒലുഡെൻസ്
കാലാവസ്ഥയിൽ വരുന്ന വ്യത്യാസമനുസരിച്ച് നീരൊഴുക്കിൽ വരുന്ന ഏറ്റക്കുറച്ചിലുകളും മണ്ണിടിവുംമൂലം നദീമാർഗങ്ങളിൽ വന്നുചേരുന്ന ആഴവ്യത്യാസവും നിമിത്തം ഏഷ്യാമൈനറിലെ നദികൾ തീരെ ഗതാഗതയോഗ്യമല്ല.
എന്നാൽ ജലസേചനത്തിന് ഇവ ഉപകരിക്കുന്നു.
ഉപദ്വീപിന്റെ പടിഞ്ഞാറും തെക്കുപടിഞ്ഞാറും ഭാഗങ്ങളിലെ ഗെഡീസ്, മെൻഡെരെസ്, കോസ തുടങ്ങിയ നദികൾ -- പ്രത്യേകിച്ച് സകാരിയ, ഹാലിസ്, ഐറിസ് എന്നീ പ്രധാന നദികൾ -- മലനിരകളെ മുറിച്ചൊഴുകുന്നു.
ഇവയിൽ ഹാലിസ് ഏതാണ്ട് ചാപാകാരമായ ഒരു ഗതിയാണ് അവലംബിക്കുന്നതെങ്കിലും വിസ്തൃതമായ തടം സൃഷ്ടിച്ചിരിക്കുന്നു.
മധ്യ ഉന്നതതടം ദ്രോണീരൂപത്തിൽ ഇരിക്കുന്നതിനാൽ അതിന്റെ കേന്ദ്രം ലക്ഷ്യമാക്കിയുള്ള ആന്തരിക അപവാഹക്രമ (internal drainage) വും നിലവിലുണ്ട്.
പർ‌‌വതങ്ങൾ ചൂഴ്ന്ന മധ്യപീഠഭൂമി അത്യുഷ്ണവും അതിശൈത്യവും അനുഭവപ്പെടുന്ന മേഖലയാണ്.
ശീതകാലത്ത് മൂന്നുനാലു മാസങ്ങളോളം മഞ്ഞുമൂടി കിടക്കുന്നതും ഉഷ്ണകാലത്ത് അതികഠിനമായ ചൂടും വരൾച്ചയും അനുഭവപ്പെടുന്നതും സാധാരണമാണ്.
ശക്തിയായി വീശുന്ന കാറ്റ് നീരാവി കുറഞ്ഞവയാകയാൽ മിക്കപ്പോഴും മഴപെയ്യാറില്ല.
പീഠഭൂമിയിൽ സ്റ്റെപ്പ് മാതൃകയിലുള്ള കാലാവസ്ഥയാണുള്ളത്.
ശീതകാലത്തു പീഠഭൂമി തണുത്ത വായുപിണ്ഡങ്ങളുടെ ആസ്ഥാനമായി തീരുന്നു.
ഇവിടെനിന്ന് നാനാഭാഗത്തേക്കും വീശുന്ന കാറ്റ് മലഞ്ചരിവുകളിലൂടെ താഴോട്ടു നീങ്ങുമ്പോൾ താപം സമാർജിക്കുന്നതുമൂലം താഴ്വാരങ്ങളിലും തീരപ്രദേശങ്ങളിലും ശീതകാലത്തിന്റെ കാഠിന്യം കുറയ്ക്കുവാൻ പര്യാപ്തമായി തീരുന്നു.
എന്നാൽ ശക്തിയായി വീശുന്ന കാറ്റ് ഈ ദൃശമായ പരിവർത്തനതിന് വഴിപ്പെടാറില്ല; തന്മൂലം ഓറഞ്ച് തുടങ്ങിയ വിളകൾക്ക് തികച്ചും നാശകരമായി ഭവിക്കാറുണ്ട്.
ശീതകാലത്ത് പശ്ചിമവാതങ്ങളിൽ നിന്ന് തീരപ്രദേശങ്ങളിലും വാതാഭിമുഖമായ മലഞ്ചരിവുകളിലും സാമാന്യമായ തോതിൽ മഴ ലഭിക്കുന്നു; ചക്രവാതങ്ങളുടെ സ്വാധീനത ഏറ്റവും കൂടുതൽ അനുഭവപ്പെടുന്നത് പടിഞ്ഞാറൻ തീരത്തും അനുബന്ധിച്ചുള്ള താഴ്വാരങ്ങളിലുമാണ്; ഉഷ്ണകാലത്ത് ഉപദ്വീപ് ഒന്നാകെത്തന്നെ വരൾച്ച ബാധിതമായിത്തീരുന്നു.
പോണ്ടീസ്സിന്റെ വടക്കേച്ചരിവുകളിൽ ഉഷ്ണകാലത്തും ശീതകാലത്തും ഒരുപോലെ മഴ പെയ്യുന്നതിനാൽ ആ ഭാഗത്ത് നിത്യഹരിത വനങ്ങൾ കാണപ്പെടുന്നു.
സസ്യജാലവും ജന്തുവർഗങ്ങളും
ഏഷ്യാമൈനറിൽ സമൃദ്ധമായ ഒരു സസ്യശേഖരം ഉണ്ടെങ്കിലും അവയെക്കുറിച്ച് വിശദമായ പഠനം ഇനിയും നടന്നിട്ടില്ല.
നിത്യഹരിത വനങ്ങൾ മുതൽ അർധ--മരുഭൂപ്രകൃതി വരെയുള്ള വൈവിധ്യം നിറഞ്ഞ പ്രകൃതിദൃശ്യങ്ങൾ ഏഷ്യാമൈനറിന്റെ വിവിധ ഭാഗങ്ങളിലായി കാണാം.
പൈൻ, ഓക്ക് തുടങ്ങിയ നിത്യഹരിത വൃക്ഷങ്ങളും കുറ്റിച്ചെടികൾ, ഔഷധികൾ, വള്ളിച്ചെടികൾ എന്നിവയും ഉപദ്വീപിന്റെ തെക്കും പടിഞ്ഞാറും ഭാഗങ്ങളിൽ കാണാം.
രാജ്യത്തിന്റെ ഉൾഭാഗത്തേക്കു കടക്കുന്തോറും ഈ സസ്യപ്രകൃതി ഓക്ക്, ചെസ്‌‌നട്ട്, ബ്ലാക്ക്പൈൻ എന്നീ മരങ്ങൾക്ക് പ്രാമുഖ്യമുള്ള തുറന്ന കാടുകളിലേക്കു സംക്രമിക്കുന്നു.
വൃക്ഷരേഖ (Tree line) യ്ക്കും മുകളിൽ എഴുന്നിട്ടുള്ള ഗിരിശിഖരങ്ങളിൽ ബെർബറി, ജൂണിപ്പർ, ബ്രൂം, അസ്‌‌റ്റ്രഗാലി തുടങ്ങിയവ സമൃദ്ധമായി വളരുന്ന കുറ്റിക്കാടുകൾ കാണപ്പെടുന്നു.
ഉപദ്വീപിന്റെ വടക്കരികിലും പൊതുവേ മെഡിറ്ററേനിയൻ മാതൃകാസസ്യങ്ങളാണുള്ളത്.
എന്നാൽ പടിഞ്ഞാറുനിന്നു കിഴക്കോട്ട് നീങ്ങുന്തോറും സസ്യങ്ങളിൽ ഗണ്യമായ ഇനംതിരിവ് പ്രകടമായറിയാം.
ഏഷ്യമൈനറിന്റെ കിഴക്കൻ ഭാഗങ്ങളിലുള്ള മലമ്പ്രദേശം പ്രായേണ സസ്യരഹിതമാണ്.
ഉപദ്വീപിന്റെ മധ്യഭാഗത്തെ അത്യുഷ്ണവും അതിശൈത്യവും അനുഭവപ്പെടുന്ന ഉന്നതതടം പൊതുവേ സ്റ്റെപ്പ് മാതൃകയിലുള്ള പുൽമേടുകളാണ്.
താഴ്വാരങ്ങളിലും അനുകൂല പരിതഃസ്ഥിതിയുള്ള കുന്നിൻ‌‌ചരിവുകളിലും ജൂണിപ്പർ, ഓക്, ബദാം, നെറ്റിൻ, പീയർ തുടങ്ങി ഉയരം കുറഞ്ഞ വൃക്ഷങ്ങൾ കാണപ്പെടുന്നു.
ഏഷ്യാമൈനറിന്റെ പടിഞ്ഞാറും തെക്കും ഭാഗങ്ങളിൽ മെഡിറ്ററേനിയൻ വർഗത്തിലുള്ള ജന്തുക്കളും മധ്യ--പൂർ‌‌വ ഭാഗങ്ങളിൽ ഏഷ്യാറ്റിക്--സ്റ്റെപ്പ് (ഇറാനോ-തുറാനിയൻ) വർഗങ്ങളുമാണുള്ളത്.
വടക്ക് പോണ്ടീസ് പർ‌‌വതഭാഗങ്ങളിൽ യൂറോ--സൈബീരിയൻ വർഗത്തിൽപ്പെട്ട ജന്തുക്കൾ കടന്നു കയറിയിട്ടുള്ളതായും കാണാം; ഈ ഭാഗങ്ങളിലെ കരളുന്ന ഇനം ജന്തുക്കളിൽ കാണപ്പെടുന്ന വർണവൈചിത്ര്യങ്ങൾ വർഗ സങ്കരത്തിന്റെ സൂചന നൽകുന്നു.
സവിശേഷങ്ങളായ അനേകയിനം ജന്തുക്കളെ പോണ്ടീസ് മേഖലയിൽ കണ്ടെത്താം.
ഏഷ്യാമൈനറിൽ കാലികളെ പ്രധാനമായും ഉഴവുമൃഗങ്ങളായാണ് ഉപയോഗിച്ചുവരുന്നത്.
ഉന്നതതടത്തിലെ അങ്കാറ ആടുകളുടെ രോമം പ്രസിദ്ധി ആർജിച്ചതാണ്.
ഉപദ്വീപിന്റെ വടക്കു പടിഞ്ഞാറു ഭാഗത്തു മാത്രമാണ് മഹിഷ വർഗം കാണപ്പെടുന്നത്.
ചുമട്ടു മൃഗമെന്ന നിലയിൽ ഒട്ടകം ഉപദ്വീപിൽ ഒട്ടാകെ വളർത്തപ്പെടുന്നു.
മലമ്പ്രദേശങ്ങളിലെ വ്യവഹാരത്തിണങ്ങിയ ഒരിനം കുതിരകളും ഇവിടെ ധാരാളമുണ്ട്.
അങ്കാറ പൂച്ച നീണ്ടു പട്ടുപോലെ രോമങ്ങളുള്ള ഒരു വിശേഷയിനം ജീവിയാണ്; ഇരപിടിയൻ വർഗങ്ങളുൾപ്പെട്ട നിരവധി ഇനം പക്ഷികളെ ഈ ഉപദ്വീപിൽ കണ്ടെത്താം.
വെട്ടുക്കിളിയുടെ ആവാസ കേന്ദ്രമാണ് ഈ പ്രദേശം.
ഏഷ്യാമൈനറിൽ പാമ്പുകൾ ധാരാളമുണ്ട്.
എന്നാൽ ഇവയിൽ വിഷമുള്ള ഒരിനം (Vipera xanthina) മാത്രമേ ഉള്ളു.
തിരക്കടലുകളും ഉൾനാടൻ ജലാശയങ്ങളും സമൃദ്ധമായ മത്സ്യ ശേഖരം ഉൾക്കൊള്ളുന്നു.
ഹിറ്റൈറ്റികളുറ്റെ ആവാസ കേന്ദ്രമായ അലന്യാ ഒരു വിഹഗ വീക്ഷണം ചരിത്രം
ഏകദേശം ബി. സി. 3000 ത്തോടെ ഏഷ്യാമൈൻറിന്റെ അറിയപ്പെടുന്ന ചരിത്രം ആരംഭിക്കുന്നു.
ബി. സി. 2000 നും 1200 നുമിടയ്ക്ക് ഈ രാജ്യം അനാര്യ വംശജരായ ഹിറ്റൈറ്റുകളുടെ അധീനതയിലായിരുന്നു.